  Виталий Пронин 447 пар резина сапегъёс вуизы секыт югдуре шедем семьяосысь, нылпи юртъёсысь пиналъёслы «ПоддЕРжка» акция улсын. Таӵе ӟеч уж лэсьтыны кичӧлтонэн потӥз Кун Кенешысь депутат Дмитрий Лукин. Удмуртиысь «Дарина» предприятиын поттэм резина сапегъёс келямын Балезино, Кияса, Ува ёросъёсысь, Воткинск но Глазов городъёсысь социально-реабилитационной центръёсы, Кез ёросысь Озоно-Чепецкой но Эгра ёросысь Зураысь школа-интернатъёсы. 38 пар сапег вуттэмын Балезино ёросысь социально-реабилитационной центре. — Нылпиослы таӵе кузьым туж дыраз вуиз, — вераз центрлэн кивалтӥсез Ольга Злобина. — Али дорамы секыт семьяосысь 19 нылпи улэ. Куд-огезлэн та вакытэ нуллон пыдкуксы но ӧй вал. Нош ми палъёсын али но лымы тыро-пыдо шунамын ӧвӧл ай — резина сапег кутчаны ӵапак дырыз. Нылпиос шумпотыса азбаретӥ выль пыдкукен бызьылӥзы. Сергей Захаров  